สำเนารายงานการประชุมสภาองค์การบริหารส่วนตำบลห้วยปริก
สมัยวิสามัญ  สมัยที่  1/๒๕๕6
ครั้งที่  ๑/๒๕๕6 
วันที่  27  กันยายน  ๒๕๕6
ณ  ห้องประชุมสภาองค์การบริหารส่วนตำบลห้วยปริก
ประชุมเวลา  ๑๓.๐๐  น.
...........................................................


เมื่อถึงเวลาประชุม  สมาชิกสภาองค์การบริหารส่วนตำบลห้วยปริกเข้าห้องประชุม  
นายดนุพร  คงสา  ประธานสภาองค์การบริหารส่วนตำบลห้วยปริก  ทำหน้าที่ประธานของที่ประชุม  ได้กล่าวเปิดประชุมและดำเนินการประชุม
ประธาน



วันนี้เป็นการประชุมสมัยวิสามัญ  สมัยที่  1  ประจำปี  2556  ครั้งที่  1




เพื่อพิจารณาร่างข้อบัญญัติงบประมาณรายจ่าย  ประจำปีงบประมาณ  




พ.ศ. 2557 
ระเบียบวาระที่  ๑

เรื่องที่ประธานแจ้งให้ทราบ
ไม่มี
ระเบียบวาระที่  ๒

เรื่องรับรองรายงานการประชุมครั้งที่แล้ว
ประธาน



ขอให้ท่านได้ตรวจรายงานการประชุมว่าถูกต้องหรือไม่
ที่ประชุม


ได้ตรวจดูโดยไม่ได้แก้ไขแต่อย่างใด
ประธาน



เมื่อสภาองค์การบริหารส่วนตำบลห้วยปริกไม่ได้แก้ไขก็เป็นอันว่ารายงาน




การประชุมครั้งที่ผ่านมาถูกต้องสมบูรณ์แล้ว




ระเบียบวาระที่  ๓

เรื่องพิจารณาร่างข้อบัญญัติงบประมาณรายจ่ายประจำปีงบประมาณ




พ.ศ. 2557  วาระที่  1
ประธาน



ขอเชิญนายกองค์การบริหารส่วนตำบลห้วยปริกชี้แจงครับ
นายก  อบต.


เรียนประธาน  และสมาชิกสภาองค์การบริหารส่วนตำบลห้วยปริก




บัดนี้ถึงเวลาที่ผู้บริหารองค์การบริหารส่วนตำบลห้วยปริก  จะได้เสนอ




ร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบล




ห้วยปริกอีกครั้งหนึ่ง  ฉะนั้นในโอกาสนี้คณะผู้บริหารองค์การบริหารส่วนตำบล




ห้วยปริก  จึงแถลงให้ท่านประธานและสมาชิกสภาองค์การบริหารส่วนตำบล




ห้วยปริกทุกท่านรับทราบถึงสถานะการคลัง  ตลอดถึงหลักการและแนว




นโยบายการดำเนินการในปีงบประมาณ  พ.ศ. 2557  ดังรายละเอียดที่แจกให้




ทุกท่านแล้ว  เพื่อขอความเห็นชอบจากสภาองค์การบริหารส่วนตำบลห้วยปริก




จึงขอให้สมาชิกสภาองค์การบริหารส่วนตำบลห้วยปริกแสดงความคิดเห็นได้
ประธาน



ร่างข้อบัญญัติงบประมาณรายจ่ายประจำปีงบประมาณ  พ.ศ. 2557  ได้แจก




ให้ทุกท่านได้ศึกษาแล้ว  ข้อบัญญัตินี้เป็นการกำหนดอนาคตขององค์การ




บริหารส่วนตำบลห้วยปริกในอีกหนึ่งปีข้างหน้า  ท่านใดจะอภิปรายขอเชิญได้
นายปราโมทย์  วัฒนพฤกษ์
ท่านประธาน  ผู้บริหาร  และสมาชิกสภาองค์การบริหารส่วนตำบลห้วยปริก




ทุกท่าน  สภาองค์การบริหารส่วนตำบลห้วยปริกได้รับร่างข้อบัญญัติ




งบประมาณรายจ่ายประจำปีงบประมาณ  พ.ศ. 2557  ไปศึกษาแล้ว  ซึ่ง




ร่างข้อบัญญัติงบประมาณรายจ่ายประจำปีงบประมาณ  พ.ศ. 2557  นี้




เน้น  4  ด้าน

1.  ด้านบริหารทั่วไป
2. ด้านบริการชุมชนและสังคม
3. ด้านเศรษฐกิจ
4. ด้านการดำเนินงานอื่น
ปีนี้ตั้งงบประมาณไว้ประมาณ  22  ล้านบาท  แต่ด้านโครงสร้างพื้นฐาน
มีน้อยมาก  โดยเน้นหนักไปในรายจ่ายประจำ  แต่ตอนนี้เรามีเรื่องเร่งด่วน
2  เรื่อง  คือ
1.  เรื่องขยะ  ขยะเต็มสองข้างทางถนนสายกะทูน  -  โคกไม้แดง
2.  เรื่องน้ำดื่มน้ำใช้  ตอนนี้ซื้อน้ำดื่มกันเกือบทุกครัวเรือน
อยากให้ฝ่ายบริหารหมุนเวียนงบประมาณในหมู่บ้าน  แต่วันนี้ผมติดใจสองเรื่อง
1. วัสดุงานบ้านงานครัว  ตั้งไว้  200,000.-บาท  เพื่อซื้อถังขยะ
งบประมาณปี  2555  ก็เคยตั้งไว้เพื่อซื้อถังขยะ  แต่ปล่อยให้ตกไป  โดย




อ้างว่าไม่มีความพร้อมในการจัดเก็บขยะ  ถามว่าวันนี้พร้อมหรือยัง  จึงตั้ง




งบประมาณเพื่อซื้อถังขยะ




2.  ครุภัณฑ์ยานพาหนะและขนส่ง  ตั้งไว้  1,200,000.-บาท  เพื่อซื้อ




รถยนต์ส่วนกลาง  ถ้าหากท่านเห็นใจคนห้วยปริกที่เสียภาษีก็ไม่น่าซื้อ




รถยนต์ส่วนกลางคันนี้  เนื่องจากรถยนต์ส่วนกลางเราก็มีแล้ว  เจ้าหน้าที่และ




พนักงานส่วนมากก็มีรถยนต์ส่วนตัว  ส่วนรถส่วนกลางไม่ค่อยได้ใช้  รถไม่พร้อม




บ้าง  เสียบ้าง  หรือไม่อยู่ที่สำนักงานบ้าง  เจ้าหน้าที่เลยใช้รถส่วนตัว  และรถ




ที่จะซื้อนี้ก็ใช้นั่งอย่างเดียว  บรรทุกอะไรก็ไม่ได้  ไม่น่าเอางบประมาณล้านกว่า




บาทมาลงตรงนี้  ผมขอให้สมาชิกสภาองค์การบริหารส่วนตำบลห้วยปริก




ช่วยกันพิจารณาด้วย
นายก  อบต.


ตามที่สมาชิกสภาองค์การบริหารส่วนตำบลห้วยปริก  หมู่บ้านที่  5  กล่าวนั้น




มีเรื่องน้ำ  ถังขยะ  และรถส่วนกลาง  ผมขอชี้แจงดังนี้




1.  เรื่องน้ำ  บ้านผมก็ซื้อน้ำเหมือนกัน  ห้วยปริกเรามีภัยแล้งมานานแล้ว




การก่อสร้างประปาใช้งบประมาณมาก  ในตลาดเราทำแล้ว  แต่ในชุมชนยัง




ไม่มีงบประมาณ  ได้ของบประมาณไปยังกรมทรัพยากรน้ำ  ซึ่งเราต้องมีหลาย




อย่างประกอบ  เช่น  แหล่งน้ำดิบ  เราเลยยังแก้ปัญหานี้ไม่ได้




2.  การซื้อถังขยะ  ข้อบัญญัติงบประมาณรายจ่ายประจำปีงบประมาณ  




พ.ศ. 2555  จัดซื้อถังขยะที่ตกไป  เนื่องจากเราไม่พร้อมหลายอย่าง





1.  ไม่ได้จัดทำข้อบัญญัติตำบล





2.  ไม่มีเงินซื้อรถบรรทุกขยะ





3.  ไม่มีสถานที่ทิ้งขยะ  ตอนนี้ติดต่อไปที่เทศบาลนครศรีธรรมราช




เขาตอบรับแล้ว  รถขยะไม่ได้ตั้งไว้ในข้อบัญญัติ  รถขยะราคา  2,300,000.-




บาท  หากตั้งในข้อบัญญัติงบประมาณจะไม่พอ  เลยต้องตัดออก  หากเอาเงิน




ไปซื้อรถบรรทุกขยะ  โครงการอื่นก็จะไม่มี  ตอนนี้มีเงินสะสมสี่ล้านกว่าบาท




หากจ่ายขาดเพื่อซื้อรถบรรทุกขยะก็จะได้ก่อนในข้อบัญญัติ

3.  รถยนต์ส่วนกลาง  ตามที่กล่าวว่าเจ้าหน้าที่ใช้รถส่วนตัวนั้น  ไม่เป็น




ความจริง  ปกติเจ้าหน้าที่ใช้รถส่วนกลาง  ขอให้ไปตรวจสอบได้  ไม่มีใคร


เอารถส่วนกลางไปใช้ส่วนตัว  ไปถามคนขับรถได้  รถส่วนกลางที่เรามีนั้น
เสียบ่อย  ที่ผ่านมาผมไปอบรมที่จังหวัด  รถไปเสียที่ควนสงสาร  ท่อน้ำแตก  ถึงเวลาแล้วหรือยังที่ต้องมีรถไว้ใช้
ประธาน



สมาชิกสภาองค์การบริหารส่วนตำบลห้วยปริก  หมู่บ้านที่  5  อภิปรายการใช้




งบประมาณให้เกิดผลประโยชน์สูงสุด  และนายกองค์การบริหารส่วนตำบล




ห้วยปริกก็ได้ชี้แจงไปแล้ว  ท่านใดจะอภิปรายบ้าง
ที่ประชุม


ไม่มี
ประธาน



หากไม่มีท่านใดอภิปรายแล้ว  ผมขอมติที่ประชุม  ท่านใดเห็นชอบให้




ร่างข้อบัญญัติงบประมาณรายจ่ายประจำปีงบประมาณ  พ.ศ. 2557  ผ่าน




วาระ  1  หรือรับหลักการ  โปรดยกมือ
ที่ประชุม


ยกมือมีมติดังนี้





มติเห็นชอบ
จำนวน  11  เสียง





มติไม่เห็นชอบ
จำนวน    -   เสียง





งดออกเสียง
จำนวน   3  เสียง
ประธาน
เมื่อที่ประชุมเห็นชอบรับหลักการแล้ว  จะต้องส่งร่างข้อบัญญัติงบประมาณรายจ่ายประจำปีงบประมาณ  พ.ศ. 2557  นี้  ไปให้คณะกรรมการแปรญัตติ

จึงขอปรึกษาที่ประชุมว่าจะแต่งตั้งคณะกรรมการแปรญัตติจำนวนกี่ท่าน
นายสมชาย  มีแสง

ผมขอเสนอ  7  ท่านครับ
ประธาน



ท่านใดจะเสนอเป็นอื่นบ้าง
ที่ประชุม


ไม่มี
ประธาน



เมื่อไม่มีแล้ว  เป็นอันว่าจะมีกรรมการแปรญัตติ  จำนวน  7  ท่าน  โดยจะมี




การเลือกครั้งละ  1  ท่าน  หากมีการเสนอครั้งละหลายคนก็จะต้องมีการ




ลงคะแนน  ต่อไปจะเป็นการเลือกกรรมการแปรญัตติ  คนที่  1  ขอให้




เสนอได้
นายธีรยุทธ  จิตรธรรม

เสนอ  นายสมชาย  มีแสง  โดยมี  นายปกรณ์  อุปลา  และ
นายกรษณ  สนธิสุวรรณะ  เป็นผู้รับรอง
ประธาน



ท่านใดจะเสนออีก
ที่ประชุม


ไม่มี
ประธาน



เมื่อไม่มีการเสนอแล้ว  เป็นอันว่า  นายสมชาย  มีแสง  ได้รับเลือกเป็น




กรรมการแปรญัตติคนที่  1  ต่อไปจะเลือกกรรมการคนที่  2  ขอให้เสนอ




ชื่อได้
นายประเสริฐ  บัวจันทร์

เสนอ  นายกรษณ  สนธิสุวรรณะ  โดยมี  นายปราโมทย์  วัฒนพฤกษ์  และ




นายธีรยุทธ  จิตรธรรม  เป็นผู้รับรอง
ประธาน



ท่านใดจะเสนอใครอีกบ้าง
ที่ประชุม


ไม่มี
ประธาน



เมื่อไม่มีการเสนอแล้ว  เป็นอันว่า  นายกรษณ  สนธิสุวรรณะ  ได้รับเลือก




เป็นกรรมการคนที่  2  ต่อไปจะเลือกกรรมการคนที่  3  ขอให้เสนอชื่อได้

นายสามารถ  พลายแก้ว

เสนอ  นายประกิจ  หนูนิล  โดยมี  นายประเสริฐ  บัวจันทร์  และ




นายปราโมทย์  วัฒนพฤกษ์  เป็นผู้รับรอง
ประธาน



ท่านใดจะเสนออีก
ที่ประชุม


ไม่มี
ประธาน



เมื่อไม่มีการเสนอแล้ว  เป็นอันว่า  นายประกิจ  หนูนิล  ได้รับเลือกเป็น




กรรมการคนที่  3  ต่อไปจะเลือกกรรมการคนที่  4  ขอให้เสนอครับ
นายประกิจ  หนูนิล

เสนอ  นายสุธรรม  ประพัฒน์  โดยมี  นายกรษณ  สนธิสุวรรณะ  และ




นายณรงศักดิ์  รักษาแก้ว  เป็นผู้รับรอง
ประธาน



ท่านใดจะเสนอบ้าง
ที่ประชุม


ไม่มี
ประธาน



เมื่อไม่มีแล้ว  เป็นอันว่า  นายสุธรรม  ประพัฒน์  ได้รับเลือกเป็นกรรมการ




คนที่  4  ต่อไปจะเลือกกรรมการคนที่  5  ขอให้เสนอครับ
นายสุธรรม  ประพัฒน์

เสนอ  นายปราโมทย์  วัฒนพฤกษ์
นายปราโมทย์  วัฒนพฤกษ์
ผมขอถอนตัวครับ  และผมขอเสนอ  นายชาญณรงค์  ศรีสว่าง  ครับ
ประธาน



ขอผู้รับรองครับ
ที่ประชุม


นายสมชาย  มีแสง  และ  นายกรษณ  สนธิสุวรรณะ  เป็นผู้รับรอง
ประธาน



ท่านใดจะเสนอบ้าง
ที่ประชุม


ไม่มี
ประธาน



เมื่อไม่มีก็เป็นอันว่า  นายชาญณรงค์  ศรีสว่าง  ได้รับเลือกเป็นกรรมการ




คนที่  5  ต่อไปจะเลือกกรรมการคนที่  6  ขอให้เสนอครับ
นายณรงศักดิ์  รักษาแก้ว

เสนอ  นายประสิทธิ์  เพ็งสกุล  โดยมีนายสมชาย  มีแสง  และ




นายธีรยุทธ  จิตรธรรม  เป็นผู้รับรอง
ประธาน



ท่านใดจะเสนอบ้าง
ที่ประชุม


ไม่มี
ประธาน



เมื่อไม่มีแล้ว  เป็นอันว่า  นายประสิทธิ์  เพ็งสกุล  ได้รับเลือกเป็นกรรมการ




คนที่  6  ต่อไปจะเลือกกรรมการคนที่  7  ขอให้เสนอครับ
นายชาญณรงค์  ศรีสว่าง

เสนอ  นายปกรณ์  อุปลา  โดยมีนายกรษณ  สนธิสุวรรณะ  และ




นายสมชาย  มีแสง  เป็นผู้รับรอง
ประธาน



ท่านใดจะเสนอบ้าง
ที่ประชุม


ไม่มี
ประธาน



หากไม่มีแล้ว  เป็นอันว่า  นายปกรณ์  อุปลา  ได้รับเลือกเป็นกรรมการ




คนที่  7  บัดนี้ก็ได้กรรมการแปรญัตติครบทั้ง  7  คน  อยากทราบว่า




จะให้เสนอคำแปรญัตติไปให้คณะกรรมการแปรญัตติภายในกี่วัน
นายกรษณ  สนธิสุวรรณะ

ผมขอเสนอว่าให้ส่งคำแปรญัตติไปให้คณะกรรมการภายในวันที่  30




กันยายน  2556  เวลา  10.00  น.  เป็นต้นไป
ประธาน



ท่านใดจะเสนอเป็นอย่างอื่นบ้าง
ที่ประชุม


ไม่มี
ประธาน



หากไม่มีการเสนอเป็นอย่างอื่น  สรุปว่าให้ส่งคำแปรญัตติไปให้คณะกรรมการ




ภายในวันที่  30  กันยายน  2556  เวลา  10.00  น.  เป็นต้นไป
ประธาน



ผมขอถามว่าจะให้คณะกรรมการแปรญัตติ  พิจารณาแปรญัตติภายในวันไหน

นายกรษณ  สนธิสุวรรณะ

ผมขอเสนอให้คณะกรรมการแปรญัตติพิจารณาแปรญัตติในวันที่  3  ตุลาคม




2556  เวลา  13.00  น.  เป็นต้นไป
ประธาน



ท่านใดจะเสนอเป็นอื่นบ้าง
ที่ประชุม


ไม่มี
ประธาน



เมื่อไม่มีท่านใดเสนอเป็นอื่น  เป็นอันว่าคณะกรรมการแปรญัตติจะพิจารณา




แปรญัตติในวันที่  3  ตุลาคม  2556  เวลา  13.00  น.  ณ  ห้องประชุม




สภาองค์การบริหารส่วนตำบลห้วยปริก
ระเบียบวาระที่  ๔

เรื่องขออนุมัติกันเงินงบประมาณรายจ่าย  หมวดค่าครุภัณฑ์ที่ดินและ




สิ่งก่อสร้าง
ประธาน



ขอเชิญฝ่ายบริหารชี้แจง
นายก  อบต.



ตามระเบียบกระทรวงมหาดไทยว่าด้วยการรับเงิน  การเบิกจ่ายเงิน  
การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น  พ.ศ. 2547  แก้ไขเพิ่มเติมถึงปัจจุบัน  ข้อ  59  ในกรณีที่รายจ่ายหมวดค่าครุภัณฑ์ที่ดินและสิ่งก่อสร้าง  ยังมิได้ก่อหนี้ผูกพัน  แต่มีความจำเป็นที่จะต้องใช้จ่ายเงินนั้นต่อไปอีก  ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี





ตอนนี้ใกล้สิ้นปีงบประมาณแล้ว  แต่รายจ่ายงบลงทุน  หมวด
ค่าครุภัณฑ์ที่ดินและสิ่งก่อสร้างยังไม่ได้ก่อหนี้ผูกพันบางรายการ  จึงมีความจำเป็นที่จะต้องกันเงินเอาไว้  หากไม่ได้กันเงินเอาไว้เมื่อสิ้นปีงบประมาณก็ไม่สามารถดำเนินการได้  จึงมีความจำเป็นที่จะต้องขออนุมัติกันเงินต่อสภาองค์การบริหารส่วนตำบลห้วยปริก
อาศัยอำนาจความข้อ  59  แห่งระเบียบกระทรวงมหาดไทยว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงิน  และการตรวจเงินขององค์กรปกครองส่วนท้องถิ่น  พ.ศ. 2547  แก้ไขเพิ่มเติมถึงปัจจุบัน  จึงขออนุมัติกันเงินดังนี้
สำนักงานปลัดองค์การบริหารส่วนตำบล




แผนงานบริหารทั่วไป  งบลงทุน  หมวดค่าครุภัณฑ์ที่ดินและสิ่งก่อสร้าง




ค่าครุภัณฑ์




ประเภทครุภัณฑ์คอมพิวเตอร์  จำนวน  131,700.-บาท




ค่าที่ดินและสิ่งก่อสร้าง




โครงการปรับปรุงห้องสำนักงานปลัดองค์การบริหารส่วนตำบล 
จำนวน  65,000.-บาท




แผนงานการศึกษา  งบลงทุน  หมวดค่าครุภัณฑ์ที่ดินและสิ่งก่อสร้าง




ค่าครุภัณฑ์




ประเภทครุภัณฑ์คอมพิวเตอร์  จำนวน  51,700.-บาท 




วันก่อนเราขอเปลี่ยนแปลงคำชี้แจงงบประมาณการจัดซื้อคอมพิวเตอร์




มาแล้วเลยเสียเวลา  ส่วนการปรับปรุงห้องสำนักงานปลัดองค์การ




บริหารส่วนตำบลมีผู้รับจ้างมาดู  2  ราย  แต่เขาไม่ทำ  ประกอบกับตอนนี้




เจ้าหน้าที่พัสดุได้ย้าย  เลยทำให้ทำงานได้ล่าช้า

ประธาน



ตามที่นายกองค์การบริหารส่วนตำบลห้วยปริกได้ขออนุมัติกันเงินไปแล้วนั้น




ท่านใดจะอภิปรายบ้าง
ที่ประชุม


ไม่มี
ประธาน



หากไม่มีการอภิปราย  ผมขอมติที่ประชุม  ท่านใดเห็นชอบให้กันเงิน




งบประมาณรายจ่าย  หมวดค่าครุภัณฑ์ที่ดินและสิ่งก่อสร้าง  ตามที่นายก




องค์การบริหารส่วนตำบลห้วยปริกขออนุมัติ  โปรดยกมือ
ที่ประชุม


ยกมือมีมติดังนี้





มติเห็นชอบ
จำนวน  12  เสียง





มติไม่เห็นชอบ
จำนวน   -    เสียง





งดออกเสียง
จำนวน   2   เสียง
ระเบียบวาระที่  5

เรื่องขอความเห็นชอบรับการถ่ายโอนศูนย์พัฒนาเด็กเล็กวัดสุวรรณาราม




เข้าสังกัดองค์การบริหารส่วนตำบลห้วยปริก
ประธาน



ขอเชิญนายกองค์การบริหารส่วนตำบลห้วยปริกชี้แจงครับ
นายก  อบต.


เนื่องจากศูนย์พัฒนาเด็กเล็กวัดสุวรรณารามทำหนังสือขอถ่ายโอนมายัง




ฝ่ายบริหาร  ซึ่งตามระเบียบต้องได้รับความเห็นชอบจากสภา  ฝ่ายบริหาร




เห็นว่าการศึกษามีความสำคัญทุกระบบ  และเห็นว่าเราน่าจะดูแล  เลยขอ




ความเห็นชอบจากสภาแห่งนี้
ประธาน



นายกองค์การบริหารส่วนตำบลห้วยปริกได้ขอความเห็นชอบ  เพื่อรับ




ศูนย์พัฒนาเด็กเล็กวัดสุวรรณารามเข้าสังกัดองค์การบริหารส่วนตำบลห้วยปริก




หลักฐานและข้อมูลต่าง ๆ  ได้แจกให้ศึกษาแล้ว  ท่านใดจะอภิปรายบ้าง
นายชาญณรงค์  ศรีสว่าง

ผมเห็นระเบียบวาระการประชุมแล้ว  ผมยินดี  ความจริงเราน่าจะรับโอน




ตั้งนานแล้ว  แต่ผมจะนำเสนอข้อบกพร่องให้สมาชิกสภาองค์การบริหารส่วน




ตำบลห้วยปริกได้เห็น  เพื่อชี้วัดว่าเราจะมีมติรับโอนวันนี้เลยหรือไม่  หากดู




จากบันทึกรายงานการประชุมครั้งที่ผ่านมา  สมาชิกสภาองค์การบริหาร




ส่วนตำบลห้วยปริก  หมู่บ้านที่  6  สอบถามการถ่ายโอน  นายกองค์การ




บริหารส่วนตำบลห้วยปริกชี้แจงว่ายังไม่ทำเวทีประชาคม  ครุภัณฑ์ไม่เป็น




ความจริง  มีเด็กอายุไม่เกิน  2  ขวบ  ซึ่งกล่าวไว้เมื่อวันที่  14  สิงหาคม




2556  ที่ผ่านมา  ผมขอชี้ให้เห็นดังนี้




1.  การทำเวทีประชาคม  ศูนย์พัฒนาเด็กเล็กวัดสุวรรณารามน่าจะเป็นคนทำ




มีคนโทรศัพท์มาถามผมว่าเขาเซ็นต์อะไรกัน  มีสมาชิกสภาองค์การบริหาร




ส่วนตำบลห้วยปริกของเราซึ่งนั่งอยู่ในที่นี้เซ็นต์ด้วย  แต่ลงท้ายเป็นของ




สำนักงานปลัดองค์การบริหารส่วนตำบลห้วยปริก  แสดงว่าองค์การบริหาร




ส่วนตำบลห้วยปริกเป็นคนทำเอง  ผมเห็นด้วยในการรับ  แต่ต้องทำให้ถูกต้อง




ศูนย์พัฒนาเด็กเล็กวัดสุวรรณารามต้องทำประชาคมแล้วเสนอมาที่องค์การ




บริหารส่วนตำบลห้วยปริก  แล้วศูนย์พัฒนาเด็กเล็กองค์การบริหารส่วนตำบล




ห้วยปริกต้องประชุมกันก่อน  จึงนำเข้าสภาองค์การบริหารส่วนตำบลห้วยปริก




หากเรารับทรัพย์ทุกสิ่งก็ต้องเป็นของเรา  ซึ่งทรัพย์ที่มีตามเอกสาร  เช่น




โต๊ะ  6  ตัว  โต๊ะกินข้าว  ซึ่งทรัพย์ที่มีต้องแจ้งมาทั้งหมด  ต้องมีทะเบียนคุม




สื่อการเรียนการสอนมีอะไรเท่าใด  เครื่องเด็กเล่นทุกอย่างต้องแนบมา

2.  บุคลากร  ครูนั้นถูกต้อง  แต่เด็กนักเรียน  ข้อมูล  ณ  วันที่  10  มิถุนายน




2556  ต้องแนบรายละเอียดมาด้วย  ตอนนี้มีครู  9  คน  เด็ก  159  คน




ซึ่งตามเกณฑ์ครูกับนักเรียน  1  ต่อ  20  หากต่อไปครูเกิน  องค์การบริหาร




ส่วนตำบลห้วยปริกต้องใช้ระเบียบขององค์การบริหารส่วนตำบลห้วยปริก




ตอนนี้เรามีแผนเกี่ยวกับบุคลากรหรือยัง




3.  งบประมาณ  งบประมาณที่เราทำเราตั้งเฉพาะศูนย์พัฒนาเด็กเล็กของเรา




ไม่ได้บวกการรับถ่ายโอน  ซึ่งงบของศูนย์พัฒนาเด็กเล็กมีค่าจ้าง  ค่าอาหาร




ทางศูนย์พัฒนาเด็กเล็กต้องส่งรายละเอียด  ณ  ปัจจุบัน  มีงบประมาณอยู่




เท่าใดด้วย




4.  ด้านวิชาการ  คงไม่มีปัญหา  สามารถปรับเปลี่ยนได้  ซึ่งนักวิชาการศึกษา




ของเราก็ยังไม่มี  เฉพาะศูนย์พัฒนาเด็กเล็กของเราก็เหนื่อยแล้ว  




ผมอภิปรายวันนี้ก็เพื่อทำให้ถูกต้อง  ผมเห็นด้วยกับการรับการถ่ายโอน




แต่ไม่เห็นด้วยกับรูปแบบที่นำเสนอ  ผมนี้ผมขอเสนอให้เลื่อนการลงมติไปก่อน




หากทำถูกต้องแล้ว  ค่อยเสนอเข้ามาใหม่  ผมขอฝากเรื่องการทำประชาคม




หนังสือประชุมฝากกับเด็กไปให้ผู้ปกครองก็ได้  ไม่ต้องเที่ยวล่าลายเซ็น




ผมขอขอบคุณที่ได้ให้ผมอภิปราย  ขอให้สมาชิกสภาองค์การบริหารส่วนตำบล




ห้วยปริกคิดด้วย
นายก  อบต.


เรื่องการถ่ายโอน  ฝ่ายบริหารยังไม่เชี่ยวชาญพอ  ฝ่ายบริหารรับเรื่องถ่ายโอน




ก็ยินดีอยากเข้าไปดูแล  ส่วนประเด็นต่าง ๆ  ที่สมาชิกสภาองค์การบริหาร




ส่วนตำบลห้วยปริกอภิปรายมานั้น  ผมขอทำความเข้าใจ




-  การทำเวทีประชาคม  ผมได้คุยกับฝ่ายบริหารและเจ้าหน้าที่แล้ว  หาก




สมาชิกสภาองค์การบริหารส่วนตำบลห้วยปริกเสนอให้ศูนย์พัฒนาเด็กเล็ก




วัดสุวรรณารามไปทำก็เป็นอีกเรื่องหนึ่ง  แต่ที่ทางองค์การบริหารส่วนตำบล




ห้วยปริกทำก็น่าจะทำได้




-  ทางศูนย์พัฒนาเด็กเล็กวัดสุวรรณารามมีครู  9  คน  มีเด็ก  159  คน  




เราได้หารือกับฝ่ายบริหารว่าเมื่อศูนย์พัฒนาเด็กเล็กวัดสุวรรณารามเข้ามาอยู่




กับเราแล้ว  เราต้องทำตามรูปแบบ  ครู  1  คน  ต่อนักเรียน  20  คน




ส่วนเด็กที่อายุไม่ถึงเราต้องคัดกรองอีกครั้ง




-  งบประมาณ  เราไม่ได้ตั้งเอาไว้จริง  เพราะเราไม่ทราบว่าสภาแห่งนี้




จะรับโอนหรือไม่  แต่ค่าใช้จ่ายต่าง ๆ  เราได้จัดสรรแล้ว  อาจกระทบบ้าง




เล็ก ๆ  น้อย ๆ




เรื่องนี้ไม่ใช่เรื่องของผลประโยชน์หรือมีสิ่งใดที่จะเสียหาย  หากสมาชิกสภา




องค์การบริหารส่วนตำบลห้วยปริกว่าไม่พร้อมเราต้องหารือกัน  ผมนำเสนอ




สภา  สภาจะเห็นด้วยหรือไม่ก็เป็นเรื่องของสภา
นายชาญณรงค์  ศรีสว่าง

การทำเวทีประชาคม  องค์การบริหารส่วนตำบลห้วยปริกทำก็ไม่ผิด  แต่ไม่ตรง




ประเด็นที่มีการล่าลายเซ็น  ความต้องการมาจากศูนย์พัฒนาเด็กเล็ก




วัดสุวรรณาราม  ฉะนั้นศูนย์พัฒนาเด็กเล็กวัดสุวรรณารามต้องทำประชาคม




เรื่องนี้ไม่ใช่เรื่องผลประโยชน์ก็จริง  แต่อยากทำให้ถูกต้องตามขั้นตอน




ประเด็นครุภัณฑ์  งบประมาณ  ทรัพย์ต่าง ๆ  และจำนวนเด็กตัวจริงมีเท่าใด




ต้องแนบเอกสารมาด้วย  และหากว่ามาอยู่กับเราแล้ว  ต้องปฏิบัติตาม




หลักเกณฑ์ของเราทุกประการ  ผมอยากให้ศูนย์พัฒนาเด็กเล็กวัดสุวรรณาราม




ทำให้ครบถ้วน  แล้วนำเข้าสภาอีกครั้ง  ผมว่าคงไม่มีใครปฏิเสธ

นายกองค์การบริหารส่วนตำบลห้วยปริกเสนอมา  สมาชิกสภาองค์การบริหาร




ส่วนตำบลห้วยปริกก็ได้อภิปรายไปแล้ว  ท่านใดจะอภิปรายอีก
นายก  อบต.


ผมขอหารือในที่ประชุมว่าขอบเขตของการถ่ายโอนอยู่ตรงไหน  หากเราพูด




ข้อปลีกย่อยคงพูดกันไม่จบ




-  สถานที่เป็นของวัด  เราจะต้องนำเสนอสภาแห่งนี้อีกหรือไม่




-  ตัวตนของเด็กหากแสดงได้ก็ดี  เมื่อเรารับแล้วเรามีคณะกรรมการกลั่นกรอง




อีกครั้ง




ผมว่าเราพร้อมที่จะรับโอน
นายชาญณรงค์  ศรีสว่าง

ประเด็นสถานที่  หนังสือยินยอมโดยเจ้าอาวาสได้แนบมาพร้อมบันทึกส่งมอบ




แล้ว  มติรับโอนวันนี้ก็มีผลวันนี้ทันที  การรับโอนไม่ใช่เป็นสิ่งที่ยาก  แต่




อยากมีหลักฐานต่าง ๆ  ที่สามารถตรวจสอบได้  ข้อมูลเบื้องต้น  เช่น




เด็กนักเรียน  พร้อมชื่อ  สกุล  หากเรารับวันนี้เราไม่มีหลักฐานการคุม
นายก  อบต.


สมาชิกสภาองค์การบริหารส่วนตำบลห้วยปริกมีหลายหมู่บ้าน  แต่ท่านอื่น




ยังไม่ได้เสนอเลย  ท่านใดมีข้อเสนอบ้างเพื่อให้ศูนย์พัฒนาเด็กเล็ก




วัดสุวรรณารามนำไปปฏิบัติให้ถูกต้อง
นายสุธรรม  ประพัฒน์

ผมเห็นว่าน่าจะขอมติได้แล้ว  เนื่องจากฝ่ายบริหารรับได้
ประธาน



ผมได้ให้ทุกท่านได้อภิปราย  จะมาขอมติโดยที่อภิปรายไม่จบนั้นไม่ได้
นายปราโมทย์  วัฒนพฤกษ์
การรับถ่ายโอน  หากอภิปรายต่อคงไม่จบแน่  เมื่อผู้บริหารพร้อม  เราไม่น่าจะ




ล้วงลึก  นายกองค์การบริหารส่วนตำบลห้วยปริกบอกว่ามีระบบกลั่นกรอง




ตอนนี้ศูนย์พัฒนาเด็กเล็กอยู่กับวัด  หากเรารับมาอยู่กับเราจะผิดหรือไม่




ซึ่งระเบียบข้อบังคับการปฏิบัติต่างๆ  ผมว่าน่าจะให้ปลัดองค์การบริหาร




ส่วนตำบลเป็นคนชี้แจง
ปลัด  อบต.


การรับการถ่ายโอนหากทำถูกต้องตามหลักเกณฑ์  ขั้นตอน  ก็ไม่ผิด
ประธาน



เราอภิปรายกันมานานแล้ว  ผมขอมติ  ท่านใดเห็นว่าให้รับถ่ายโอนศูนย์พัฒนา




เด็กเล็กวัดสุวรรณารามเข้าสังกัดองค์การบริหารส่วนตำบลห้วยปริก  




โปรดยกมือ
ที่ประชุม


มติรับโอนดังนี้





มติเห็นชอบ
จำนวน  9  เสียง





มติไม่เห็นชอบ
จำนวน   -  เสียง





งดออกเสียง
จำนวน  3  เสียง
ระเบียบวาระที่  6

เรื่องอื่น
ประธาน



ท่านใดมีเรื่องอื่นบ้าง  ขอเชิญได้
นายประกิจ  หนูนิล

เรียนประธาน  ฝ่ายบริหาร  และสมาชิกสภาองค์การบริหารส่วนตำบลห้วยปริก




ทุกท่าน  ผมประกิจ  หนูนิล  สมาชิกสภาองค์การบริหารส่วนตำบลห้วยปริก




หมู่ที่  3  ตามที่ได้ทำหนังสือแจ้งน้ำกัดเซาะตลิ่งของหมู่บ้านที่  3  และทราบ




มาว่าส่วนโยธาประมาณการแล้ว  ไม่ทราบว่ามีงบประมาณหรือไม่  และจะ




ดำเนินการเมื่อใด
รองนายก  อบต. คนที่  2

ตามที่สมาชิกสภาองค์การบริหารส่วนตำบลห้วยปริก  หมู่บ้านที่  3  ได้ทำ




หนังสือมานั้น  ผมได้อนุมัติให้ช่างดำเนินการแล้ว  ส่วนไฟฟ้าของหมู่บ้านที่  4




ผมได้สั่งช่างไปแล้ว  และช่างบอกว่าไม่มีคนทำ  หากสมาชิกสภาองค์การ




บริหารส่วนตำบลห้วยปริกซ่อมได้ก็ให้ซ่อม  แล้วค่อยมาเบิกเงิน

ท่านอื่นจะเสนอบ้างไหมครับ
นายปราโมทย์  วัฒนพฤกษ์
เนื่องจากได้รับแจ้งจากการไฟฟ้าส่วนภูมิภาคอำเภอฉวาง  ว่าการไฟฟ้า




ส่วนภูมิภาคมีงบประมาณในการติดตั้งไฟฟ้าแสงสว่างของหมู่บ้าน




และเขาสอบถามว่าทำไมเราจึงไม่ส่งแผนงานการติดตั้งไฟฟ้าแสงสว่างไปให้เขา




ผมขอฝากให้ฝ่ายบริหารแจ้งสมาชิกสภาองค์การบริหารส่วนตำบลห้วยปริก




เพื่อทำการสำรวจและรวบรวมเพื่อจะได้นำเสนอการไฟฟ้าส่วนภูมิภาคอำเภอ




ฉวางต่อไป
นายกรษณ  สนธิสุวรรณะ

ตามที่ได้ทำหนังสือเพื่อซ่อมแซมถนนลาดยางสายบ้านห้วยปริก-บ้านคลองสาย




มาให้แล้วนั้น  และได้ปรึกษากับช่างโดยเขาบอกว่าค่าซ่อมแซมประมาณ




200,000.-บาท  จะจ่ายงบจ่ายขาดได้หรือไม่
รองนายก  อบต. คนที่  1

ตอนนี้ฝ่ายบริหารยังไม่ได้คิดยอดรวมเงินสะสม  เลยไม่สามารถจ่ายขาดได้
ประธาน



ท่านใดมีเรื่องอื่นอีก
ที่ประชุม


ไม่มี
ประธาน



เมื่อไม่มีท่านใดเสนอแล้ว  เป็นอันว่าหมดเรื่องที่จะประชุมแล้ว  ขอปิดการ




ประชุม






 
ปิดประชุมเวลา  ๑5.30  น.
            




      (ลงชื่อ)     ชาตรี    ชูขันธ์







      (นายชาตรี    ชูขันธ์)




  
         เลขานุการสภาองค์การบริหารส่วนตำบล/บันทึก
               (ลงชื่อ)     ดนุพร    คงสา

              (นายดนุพร    คงสา)
       ประธานสภาองค์การบริหารส่วนตำบลห้วยปริก

